Divina pietate sancitum est ut ex rebus transitoriis æternam possimus adipisci patriam. Quapropter sacrosancto et venerabili loco Cluniensi, ego Eldeardis, pro anima mea et anima genitricis mee ac genitoris seniorisque mei, ac infantum meorum, cedo ex rebus mei juris, quæ sunt sitæ in pago Matisconensi, in agro Chisiaco, in villa Kasocto, curtilum unum cum supraposito, et vinea insimul tenente; ea tamen ratione ut quamdiu vixero teneam, et singulis annis censualiter IIIIor vini sextaria persolvam; post meum vero discessum, cum omni integritate ad ipsum locum perveniat. Terminatur autem ipse curtilus de duabus partibus via publica, a mane terra Vuichardi et Aiane, de quarta parte terra Geraldi cum suis heredibus. Si quis hanc donationem calumpniare presumpserit, primitus iram Dei incurrat, nisi resipuerit, et a liminibus sanctæ Dei ecclesiæ extraneus habeatur. Actum Cluniaco monasterio, V idus octobris. S. Eldeardis, que donationem istam fieri et firmare rogavit. S. Avane, qui in omnibus consensit. S. Engelardi. Ego Rodulfus, levita, ad vicem cancellarii, rogatus scripsi XI die mensis octobris, anno XV regnante Ludowico rege.